OpenLLM-France/wikimedia huggingface dataset:
# Menedem el Cínic

Menedem (en grec antic: Μενέδημος; en llatí: Menedemus) fou un filòsof cínic grec que va viure al segle iii aC.
Segons Diògenes Laerci, que recull un relat d'Hipòbot, era un fanàtic seguidor de Colotes de Làmpsac, i es va il·lusionar tant amb la taumatúrgia d'aquest filòsof que es passejava amb una disfressa d'Erínia dient que havia vingut de l'Hades com a inspector dels pecats que es cometien per denunciar-los al seu retorn davant les divinitats infernals. Vestia una túnica grisosa fins als peus, que cenyia amb un cinturó de color púrpura, un barret com els dels arcadis on portava brodats els dotze signes del zodíac, uns coturns com els dels tràgics, una llarga barba i un bàcul de fusta de freixe a la mà.

## Referències

* ↑ Diògenes Laerci. «Vida de Menedem (VI, 102-105).». A: Vides i opinions de filòsofs eminents.
# Partit de Convergència Democràtica - Grup de Reflexió

El Partit de Convergència Democràtica - Grup de Reflexió (PCD-GR) (portuguès: Partido de Convergência Democrática-Grupa de Reflexão) és un partit polític de São Tomé i Príncipe. Fou fundat clandestinament en 1987 com a Grup de Reflexió, i el 4 de novembre de 1990 es va fundar com a partit amb dissidents del Moviment per l'Alliberament de São Tomé i Príncipe, independents i joves professionals. El cap era Leonel Mário d'Alva.
El partit va guanyar les eleccions parlamentàries de 1991 i va dirigir el país de 1991 a 1994. Des de 1994 ha disminuït el seu poder i s'ha mantingut amb coalicions amb altres partits, primer amb el MLSTP i després amb la Coalició de Forces per al Canvi del president Fradique de Menezes. Va ser dirigit durant anys per Alda Bandeira.
A les eleccions legislatives del 3 de març de 2002, el partit va guanyar en coalició amb el Moviment Democràtic de les Forces pel Canvi - Partit Liberal (MDFM-PL) amb el 39,4% dels vots i 23 dels 55 escons. La mateixa aliança va guanyar les eleccions legislatives del 26 de març de 2006, amb el 36,79% dels vots i 23 dels 55 escons. El partit va donar suport a la candidatura de Fradique de Menezes a les eleccions presidencials de 30 de juliol de 2006. Va ser reescollit amb el 60,58% dels vots.
A les eleccions legislatives de São Tomé i Príncipe de 2010 va obtenir el 13,60% dels vots i 7 escons, la tercera força política, i a les eleccions legislatives de 2014 la seva representació baixà a 5 escons. El seu president és José Luiz Xavier Mendes Durant 2006 ha denunciat la política del govern d'ADI acusant aquest partit d'abús de poder.

## Referències

* ↑ Aretur S. Banks, Thomas C. Muller. Political Handbook of the World 1998. CSA Publications Binghamton University, 1998, p. 795.
* ↑ Resultats electorals al web de l'Assemblea Nacional
* ↑ Índex de Partits Arxivat 2018-08-23 a Wayback Machine. a la Comissió Electoral de Sao Tomé i Príncipe
* ↑ Caso “Cauíque” prenuncia a consolidação da Ditadura da ADI no país – denuncia o PCD, Téla Nón, 2 de febrer de 2016
# Eredivisie 2008-09

L'Eredivisie 2008-09 va ser l'edició número 53 edició de l'Eredivisie, la primera divisió de futbol neerlandesa. La temporada va començar en 29 d'agost de 2008 i va acabar el 10 de maig de 2009, amb l'AZ Alkmaar, sota el comandament de Louis Van Gaal, sent campió per la segona vegada, després de 28 anys.

## Classificació

La classificació final del campionat després de la 34a ronda.

## Golejadors

| Pos | Jugador | Equip | Gols |
| 1 | Mounir El Hamdaoui | AZ | 23 |
| 2 | Luis Suárez | Ajax | 22 |
| 3 | Marcus Berg | Groningen | 17 |
| 4 | Roy Makaay | Feyenoord | 16 |
| 4 | Danijel Pranjić | Heerenveen | 16 |
| 4 | Blaise Nkufo | Twente | 16 |

## Play-offs de classificació a Lliga Europa
### Semifinals

| Equip 1 | Punts | Equip 2 | Partit 1 | Partit 2 | Partit 3 |
| FC Utrecht | 1–4 | FC Groningen | 3–3 | 0–4 | No disputat |
| NAC Breda | 6–0 | Feyenoord | 3–2 | 4–0 | No disputat |

### Final

| Equip 1 | Punts | Equip 2 | Partit 1 | Partit 2 | Partit 3 |
| NAC Breda | 4–1 | FC Groningen | 1–1 | 2–0 | No disputat |
El NAC Breda classifica la segona ronda prèvia de la Lliga Europa 2009-10.

## Play-off de descens

| Equip 1 | Punts | Equip 2 | Partit 1 | Partit 2 | Partit 3 |
| RKC Waalwijk | 6–3 | De Graafschap | 2–0 | 1–2 | 1–0 |
| Cambuur | 3–3 (1-3 pen.) | Roda JC | 0–0 | 1–1 | 2–2 (t.s.) |
Roda JC continua a l'Eredivisie, mentre que De Graafschap va ser relegat i va disputar l'Eerste Divisie.

## Referències

* ↑ AS, Diario. «El AZ Alkmaar de Louis Van Gaal se proclama campeón de la Liga holandesa» (en castellà), 19-04-2009. [Consulta: 20 agost 2022].
* ↑ «Classificació Eredivisie 2008-09». [Consulta: 20 agost 2022].
# Wojciech Jerzy Has

Wojciech Jerzy Has (Cracòvia, 1925 — Łódź, 2000) va ser un director de cinema polonès.
Va ser contemporani entre d'altres d'Andrzej Wajda, Jerzy Kawalerowicz i Andrzej Munk. En la seva obra s'hi destaquen les adaptacions literàries.
La seva pel·lícula Rękopis znaleziony w Saragossie (‘El manuscrit trobat a Saragossa’, 1964), una adaptació de la novel·la homònima de Jan Potocki, va ser premiada als festivals d'Edimburg, 1965, Sant Sebastià, 1965 i Sitges (1969). També va guanyar el Premi del Jurat al Festival de Cannes el 1973.

## Obres

* Rekopis znaleziony w Saragossie (‘El manuscrit trobat a Saragossa’, 1964)
* Sanatorium pod Klepsydrą (‘El sanatori de la Clepsidra’, 1973)
* Nieciekawa historia (‘Una història sense importància’, 1982)
* Pismak (‘L'escriptor’, 1984)
* Osobisty pamietnik grzesznika (‘Diari íntim d'un pecador’, 1985)
* Niezwykla prodroz Baltazara Kobera (‘Les tribulacions de Baltasar Kober’, 1988).

## Referències

* 1 2 3 «Wojciech Jerzy Has». Gran Enciclopèdia Catalana. Barcelona: Grup Enciclopèdia Catalana.
# NBC Nightly News

NBC Nightly News és el noticiari estrella de la cadena estatunidenca NBC. S'emet des de 1970, i succeí l'exitós Huntley-Brinkley Report, després que Chet Huntley es retirés. És presentat actualment per Brian Williams (dilluns a divendres) i Lester Holt (dissabte i diumenge). S'emet des de l'Estudi 3C en l'Edifici GE, del Rockefeller Center de Nova York. Antigament s'emetia 6 nits a la setmana, però des de l'1 d'agost de 1970 també s'emet els diumenges.

## Presentadors
### Dilluns a divendres

* 1970 - 1971: John Chancellor, Frank McGee, i David Brinkley
* 1971 - 1976: John Chancellor
* 1976 - 1982: John Chancellor i David Brinkley
* 1982 - 1983: Tom Brokaw i Roger Mudd
* 1983 - 2004: Tom Brokaw
* 2004 - 2015: Brian Williams
* 2015 - present: Lester Holt

### Cap de setmana

* Actualment: Kate Snow (diumenges) i Jose Diaz Balart (dissabtes).
* Anteriorment: Lester Holt, Erica Hill, Brian Williams, Tom Brokaw, Garrick Utley, John Hart, John Palmer, Connie Chung, Maria Shriver, John Seinthegaler i Stephen Frazier.

## Emissió internacional

En Europa, NBC Nightly News s'emet en directe per CNBC Europe. A més, es retransmet per la cadena Orbit News en Europa i Orient Mitjà. En Filipines, NBC Nightly News s'emet en ETC 2nd Avenue.

## Enllaços externs

* Web de NBC Nightly News
# Westerville

Westerville és una població dels Estats Units a l'estat d'Ohio. Segons el cens del 2000 tenia 35.318 habitants.

## Demografia

Segons el cens del 2000, Westerville tenia 35.318 habitants, 12.663 habitatges, i 9.547 famílies. La densitat de població era de 1.100,6 habitants/km².
Dels 12.663 habitatges en un 39,3% hi vivien nens de menys de 18 anys, en un 64,8% hi vivien parelles casades, en un 8,3% dones solteres, i en un 24,6% no eren unitats familiars. En el 20,9% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,11.
Per edats la població es repartia de la següent manera: un 26,9% tenia menys de 18 anys, un 9,1% entre 18 i 24, un 27,1% entre 25 i 44, un 26,5% de 45 a 60 i un 10,4% 65 anys o més.
L'edat mediana era de 38 anys. Per cada 100 dones de 18 o més anys hi havia 84,9 homes.
La renda mediana per habitatge era de 69.135 $ i la renda mediana per família de 82.163 $. Els homes tenien una renda mediana de 55.053 $ mentre que les dones 36.510 $. La renda per capita de la població era de 29.401 $. Aproximadament el 2,5% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Westerville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Mària

«Mària» té aquests significats:
* Mària Gond, grup humà de la zona central de l'Índia
** Mària, llengua dravídica
* Gens Mària
# Zhang Jue

Zhang Jue :
| Xinès tradicional: | Xinès tradicional: | 張角 |
| Xinès simplificat: | Xinès simplificat: | 张角 |
| Mandarí |
| Mandarí | Pinyin: | Zhāng Jiǎo / Zhāng Jué |
    En aquest nom xinès, el cognom és Zhang.
Zhang Jue (mort el 184) va ser el líder dels rebels del Turbant Groc durant el període de la tardana Dinastia Han de la història xinesa. Es diu que era un seguidor del Taoisme i un bruixot. El seu nom es llegeix de vegades com Zhang Jiao.

## Referències

* Chen Shou. San Guo Zhi. Yue Lu Shu She, 2002. ISBN 7-80665-198-5.
* Luo Guanzhong. San Guo Yan Yi. Yue Lu Shu She, 1986. ISBN 7-80520-013-0.
* Lo Kuan-chung; tr. C.H. Brewitt-Taylor. Romance of the Three Kingdoms. Tuttle Publishing, 2002. ISBN 0-8048-3467-9.
* ↑ 角, el caràcter xinès del nom atorgat a Zhang, pot ser llegit tant com "Jiao" o com "Jue". "Jue" és la lectura tradicional, mentre que "Jiao" és la moderna.

## Enllaços externs

* - Zhang Jue al Romanç dels Tres Regnes biografia per Jonathan Wu (anglès)
| Precedit per: Fundació | Gran Mestre dels Turbants Grocs 184–188 | Succeït per: Zhang Bao |
# Metanoat d'etil

El metanoat d'etil o formiat d'etil (PIN) és un èster format per la reacció entre etanol i àcid fòrmic. Té olor de rom i és en part el responsable del sabor dels gerds.
Els astrònoms han identificat el metanoat d'etil en una zona de la Via Làctia anomenada Sagitari B2.

## Referències

* 1 2 Sample, Ian «Galaxy's centre tastes of raspberries and smells of rum, say astronomers». The Guardian, 21-04-2009 [Consulta: 21 abril 2009].
# Sciurodon cadurcensis

Sciurodon cadurcensis és una espècie de mamífer rosegador extint de la família dels aplodòntids, que actualment només conté una espècie vivent, el castor de muntanya. Visqué a Nord-amèrica durant l'Oligocè.
El seu nom genèric, Sciurodon, significa «dent d'esquirol» en llatí.

## Referències

* ↑ Schlosser, M «Die Nager des europäischen Tertiärs nebst einigen Betrachtungen über die Organisation unddie geschichtliche Entwicklung der Nager überhaupt» (en alemany). Palaeontographica, 31, 1884, pàg. 19-162.
# Wickerschwihr

Wickerschwihr (en alsacià Wickerschwíhr) és un municipi francès, situat a la regió del Gran Est, al departament de l'Alt Rin. L'any 1999 tenia 610 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 194 | 211 | 306 | 395 | 491 | 610 |

## Administració

Llista d'alcaldes :
| Període | Identitat | Partit |
| 2001- | Bernard Sacquepee | |
# NBH

NBH té els següents significats:
* New Broadcasting House, edifici seu de la BBC a Londres, al Regne Unit
* Norddeutsche Blindenhörbücherei, biblioteca per cecs d'Hamburg, a Alemanya
* Nbh també és l'abreviatura de la nabafita, mineral de la classe dels fosfats
# Westfalenstadion

El Westfalenstadion, també anomenat per patrocini Signal Iduna Park (pronunciació alemanya: ( escolteu-ho)) o BVB Stadion Dortmund en els partits de la UEFA, és un estadi de futbol que se situa a la ciutat de Dortmund, a l'estat federat de Rin del Nord-Westfàlia, a l'oest d'Alemanya. És la seu habitual del Borussia Dortmund. Amb les torres de suspensió grogues, l'estadi és un símbol de la ciutat Dortmund.
El Signal Iduna Park va ser reconstruït per a ser una de les seus de la Copa del Món de Futbol 2006, convertint-se així en l'estadi de futbol més gran d'Alemanya. Té una capacitat per a 81.365 espectadors en competicions domèstiques, i 65.829 en partits internacionals.
L'arquitectura externa del Signal Iduna Park està composta de vuit pilars de subjecció grocs, de 62 metres d'altura. La resta de l'estructura és d'acer.

## Història

Va ser construït com a seu de la Copa del Món de Futbol de 1974, i inaugurat el 2 d'abril d'aquell any amb el nom de Westfalenstadion (en català: "Estadi de Westfàlia"). La societat Westfalenstadion Dortmund GmbH va vendre els drets del nom de l'estadi a l'empresa d'assegurances Signal Iduna, des de l'1 de desembre de 2005 fins al 30 de juny de 2011. Així, l'estadi va passar a anomenar-se Signal Iduna Park.
Durant el desenvolupament de la Copa del Món de la FIFA 2006 va passar a anomenar-se Estadi de la Copa del Món de la FIFA de Dortmund (en alemany: FIFA WM-Stadion Dortmund), ja que la FIFA no permet cap mena de publicitat en el nom dels estadis. També durant aquest torneig la capacitat de l'estadi va ser reduïda a 66.981 espectadors per motius de seguretat.

## Referències

* 1 2 «BVB spielt bis 2021 im "Signal-Iduna-Park"» (en alemany). Ruhr Nachrichten, 09-05-2012. Arxivat de l'original el 23 de novembre 2012.
* ↑ «Dortmund-Paris 2020 History | UEFA Champions League».
* ↑ «Dortmund-Zenit | UEFA Champions League».
* ↑ «Dortmunds Stadionkapazität erhöht sich» (en alemany). Kicker, 16-07-2015.
* ↑ «SIGNAL IDUNA PARK, Bayern Munich» (en alemany). stadionwelt.de. Arxivat de l'original el 27 de novembre 2015.

## Enllaços externs

* Pàgina oficial del Signal Iduna Park (alemany)
* Pàgina de la ciutat de Dortmund sobre la Copa del Món de Futbol 2006 Arxivat 2006-07-01 a Wayback Machine. (castellà)
# Àrea de lliure comerç

Una àrea de lliure comerç està integrada per un grup específic d'Estats que han acordat eliminar els aranzels, quotes i preferències a la majoria (o tots) els béns comerciats entre ells. Tanmateix, cada estat membre de l'àrea conserva el dret d'aplicar polítiques diferents amb els estats que no en són membres. Es considera una de les etapes de la integració econòmica.
A diferència de la unió duanera, els membres de l'àrea de lliure comerç tenen polítiques comercials diferenciades amb els estats que no en són membres; és a dir, un estat membre d'una àrea de lliure comerç pot negociar acords comercials preferencials unilaterals amb altres estats no membres i fins i tot pot pertànyer a dues àrees diferents de lliure comerç alhora. Per tal d'evitar l'evasió amb la reexportació de productes (p. ex. si un estat importa béns d'un estat no membre amb el qual té una política preferencial o de lliure de comerç i després reexporta als estats membres de la seva àrea de lliure comerç) els membres han d'establir un sistema de certificació anomenat "Regles d'Origen" que estableixen la composició mínima de materials locals i llur transformació en el valor final del béns. Els béns que no compleixen els requeriments mínims no es consideren béns locals i són subjectes als imposts a les importacions dels estats no membres.
Les àrees de lliure comerç són el resultat dels acords de lliure comerç entre dos o més estats. El propòsit dels acords és beneficiar-se de l'especialització, la divisió del treball i del concepte de l'avantatge comparatiu. La teoria de l'avantatge comparatiu proposa que en un mercat sense restriccions i en equilibri cada factor de producció s'especialitzarà en l'activitat en la qual té avantatge comparatiu (però no pas absolut). Segons aquesta teoria, el resultat final serà l'increment del benestar de tots els participants, encara que al començament un estat sigui més gran i més productiu que l'altre. No obstant la teoria es refereix a la riquesa o benestar afegit, però, no prediu la distribució interna de la riquesa. Encara que els guanys totals són majors a les pèrdues, hi existeixen indústries locals que podrien ser afectades pel lliure comerç.

## Vegeu també

* Bloc comercial: llista de bloc comercials del món
* Comerç internacional
* CETA i TTIP

## Referències

* ↑ Mochón Morcillo, Francisco. Principios de economía (en castellà). Madrid: McGraw-Hill, 1995, p. 445. ISBN 84-481-0319-X.
# Metanodiol

El metandiol, també conegut com a monohidrat de formaldeid o metilenglicol, és un compost orgànic amb la fórmula CH₂(OH)₂. És el diol geminal més simple i formalment és el segon carbohidrat (després del formaldehid).
El metandiol és el producte de la reacció d'hidratació del formaldeid H₂C=O, i predomina en la solució aquosa
Aquest compost té alguna rellevància en l'astroquímica.

## Referències

* ↑ Eric V. Anslyn, Dennis A. Dougherty (2006), Modern physical organic chemistry. University Science Books. ISBN 1-891389-31-9. 1095 pages
* ↑ A theoretical study of the conversion of gas phase methanediol to formaldehyde Kent DR, Widicus SL, Blake GA, Goddard WA The Journal of Chemical Physics -- September 8, 2003 -- Volume 119, Issue 10, pp. 5117-5120 doi:10.1063/1.1596392
# Sclarita

La sclarita és un mineral de la classe dels carbonats. Rep el seu nom en honor del professor de geologia estatunidenc Charles Bertram Sclar (1925-2001).

## Característiques

La sclarita és un carbonat de fórmula química Zn₇(CO₃)₂(OH)$_{10}$. Cristal·litza en el sistema monoclínic. Els cristalls mesuren fins a 0,2 mm, són laminars en {001} i allargats al llarg de [010], els agregats són més o menys esferulítics. La seva duresa a l'escala de Mohs és de 3 a 4.
Segons la classificació de Nickel-Strunz, la sclarita pertany a «05.BA: Carbonats amb anions addicionals, sense H₂O, amb Cu, Co, Ni, Zn, Mg, Mn» juntament amb els següents minerals: atzurita, georgeïta, glaucosferita, kolwezita, malaquita, mcguinnessita, nul·laginita, pokrovskita, rosasita, zincrosasita, txukanovita, auricalcita, hidrozincita, holdawayita, defernita i loseyita.

## Formació i jaciments

La sclarita va ser descoberta a la mina Franklin, al Comtat de Sussex (Nova Jersey, Estats Units). També ha estat descrita a la mina Bolesław (Voivodat de Petita Polònia, Polònia) i la mina Serpieri, a Làurion (Àtica, Grècia).
Sol trobar-se associada amb els següents minerals: gageïta, leucofenicita, clorofenicita, rodocrosita, wil·lemita, zincita i franklinita.

## Referències

* 1 2 3 «Sclarite» (en anglès). Mindat. [Consulta: 15 maig 2017].
* 1 2 «Sclarite» (en anglès). Handbook of Mineralogy. [Consulta: 15 maig 2017].
# Enneanectes reticulatus

Enneanectes reticulatus és una espècie de peix de la família dels tripterígids i de l'ordre dels perciformes.

## Morfologia

* Els mascles poden assolir 4,5 cm de longitud total.

## Alimentació

Menja petits invertebrats i algues.

## Hàbitat

És un peix marí, de clima tropical i demersal que viu entre 0-5 m de fondària.

## Distribució geogràfica

Es troba al Golf de Califòrnia.

## Observacions

És inofensiu per als humans.

## Referències

* 1 2 3 4 5 «Enneanectes reticulatus» (en anglès). FishBase. Froese, Rainer; Pauly, Daniel (editors).
* ↑ Allen, G.R. i D.R. Robertson, 1994. Fishes of the tropical eastern Pacific. University of Hawaii Press, Honolulu. 332 p.
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. México, Mèxic.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p.
* Rosenblatt, R. H., 1960: The Atlantic species of the blennioid fish genus Enneanectes. Proceedings of the Academy of Natural Sciences of Philadelphia v. 112: 1-24.
* Smith, D. G. i J. T. Williams, 2002: History and status of the genera Enneanectes and Axoclinus (Teleostei: Blennioidei: Tripterygiidae). Zootaxa Núm. 105: 1-10.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Wickmanita

La wickmanita és un mineral de la classe dels òxids que pertany al grup de la schoenfliesita. Va ser anomenada en honor del mineralogista suec Frans Erik Wickman (1915-2013).

## Característiques

La wickmanita és un hidròxid de fórmula química Mn²⁺Sn(OH)₆. Cristal·litza en el sistema isomètric en forma d'octaedres, de fins a 4 mm. La seva duresa a l'escala de Mohs és de 4 a 4,5.
Segons la classificació de Nickel-Strunz la wickmanita pertany a «04.FC: Hidròxids (sense V o U), amb OH, sense H₂O; octaedres que comparteixen angles» juntament amb els següents minerals: bernalita, dzhalindita, söhngeïta, burtita, mushistonita, natanita, schoenfliesita, vismirnovita, jeanbandyita, mopungita, stottita, tetrawickmanita, ferronigerita-2N1S, magnesionigerita-6N6S, magnesionigerita-2N1S, ferronigerita-6N6S, zinconigerita-2N1S, zinconigerita-6N6S, magnesiotaaffeïta-6N'3S i magnesiotaaffeïa-2N'2S.

## Formació i jaciments

La wickmanita va ser descoberta a Långban, Filipstad (Värmland, Suècia). Ha estat descrita en diferents ambients de formació: com a mineral rar, tardà, format a baixa temperatura en menes de magnetita i jacobsita-richterita- biotita manganèsica en skarn en una mena de Fe-Mn metamorfosada (Långban, Suècia); en una pegmatita de nefelina i sienita (Tvedalen, Noruega); en un dipòsit mineral hidrotermal alterat de Granat en skarn (Pitk'aranta, Rússia).
A més, també ha estat descrita a Austràlia, Bolívia, el Canadà, els Estats Units, el Marroc, Mèxic, Namíbia, altres indrets de Noruega, el Regne Unit, la República Txeca i altres indrets de Suècia.

## Referències

* 1 2 3 «Wickmanite» (en anglès). Mindat. [Consulta: 7 novembre 2015].
* 1 2 «Wickmanite» (en anglès). Handbook of Mineralogy. Arxivat de l'original el 4 de març 2016. [Consulta: 28 abril 2018].
# Llista de sistemes operatius d'Apple

La següent és una llista de sistemes operatius llançats per Apple.

## Ordinadors Apple

* Apple DOS és el primer sistemes operatius de Apple II
** Apple ProDOS
* Apple III

## Apple Macintosh

* Mac OS clàssic
** versió 1 - 9
* macOS
** versió 10.0 - 10.14
** Estil de nomenclatura gat = "Cheetah" "Puma" "Jaguar" "Panther" "Tiger" "Leopard" "Snow Leopard" "Lion" "Mountain Lion" nou versions
** Mavericks = 10.9

## Altres

* Newton OS
* Prototip Acorn OS sembla iPod
* iOS
** iPhone OS 1 - 3
** iOS 4 - 12
* watchOS
* tvOS
* audioOS

## Referències

* ↑ Apple OS History. Computer Hope. 05/21/2018. [2019-02-06].
* ↑ Ha, Anthony. «Apple Has A New, California-Based Naming Scheme For OS X, Starting With OS X Mavericks». Techcrunch, June 10, 2013. [Consulta: 7 febrer 2019].
* ↑ Cult of Mac. «Rare iPhone P-series prototypes run Acorn OS 3:46». YouTube.com, 29-06-2017. [Consulta: 6 febrer 2019].
# Yokibito

Els Yokibito eren els membres de l'aristocràcia japonesa durant el període Heian (794-1185). En els temps de les escriptores Murasaki Shikibu i Sei Shōnagon, pels voltants de l'any 1000, eren aproximadament uns cinc mil en una terra amb uns cinc milions d'habitants. La paraula yokibito, si es tradueix de forma literal, significa "la bona gent", però és millor considerar les traduccions com "La gent maca" o "La gent afortunada".

## Bibliografia

* Ivan Morris, The World of the Shining Prince (en anglès)